recursal/SuperWikiNEXT-32B huggingface dataset:
ஒரு வட்டக்கோணப்பகுதி (பச்சை வண்ணம்)
வடிவவியலில் ஒரு **வட்டக்கோணப்பகுதி** அல்லது **ஆரைத்துண்டு** (*circular sector*) என்பது ஒரு வட்ட வடிவ தகட்டின் இரு ஆரங்கள் மற்றும் அவ்வட்டத்தகட்டின் ஒரு வில் ஆகியவற்றால் அடைபெறும் வடிவமாகும். ஒரு வட்டத் தகடு இரு துண்டுகளாகப் பிரிக்கப்படும் பொழுது பெரிய வட்டவில்லால் அடைபெறும் பகுதி பெரிய வட்டக்கோணப்பகுதி என்றும் சிறிய வட்டவில்லால் அடைபெறும் பகுதி சிறிய வட்டக்கோணப்பகுதி என்றும் அழைக்கப்படுகின்றன. படத்தில், θ மையக்கோணம் (ரேடியன்களில்), {\displaystyle r} வட்டத்தின் ஆரம், {\displaystyle L} சிறிய வட்டவில்லின் நீளம்.

180° மையக்கோணம் கொண்ட வட்டக்கோணப்பகுதி அரைவட்டம், 90° மையக்கோணம் கொண்ட வட்டக்கோணப் பகுதி காற்பகுதி (quadrants), 60° மையக்கோணம் கொண்ட வட்டக்கோணப் பகுதி அறுபகுதி (sextant) மற்றும் 45° மையக்கோணம் கொண்ட வட்டக்கோணப் பகுதி எண்பகுதி (octant) என சிறப்புப் பெயர்களால் அழைக்கப்படுகின்றன.

ஒரு வட்டவில்லின் இரு முனைப்புள்ளிகளை வட்டத்தின் பரிதியின் மீது அமையும் ஏதேனும் ஒரு புள்ளியுடன் இணைக்கக் கிடைக்கும் கோணத்தின் அளவு அவ்வட்டவில் வட்டமையத்தில் தாங்கும் கோணத்தில் பாதியளவாக இருக்கும்.

பரப்பளவு
--------

ஒரு முழு வட்டத்தின் பரப்பளவு: {\displaystyle \pi r^{2}}. 

முழு வட்டத்தின் மையக்கோணம் :{\displaystyle 2\pi }

ஒரு வட்டக்கோணப்பகுதியின் பரப்பளவு அதன் மையக்கோணத்தின் விகிதத்தில் அமையும். எனவே வட்டக்கோணப்பகுதியின் மையக்கோணம் {\displaystyle \theta } மற்றும் {\displaystyle 2\pi } ஆகிய இரண்டின் விகிதத்தால் வட்டத்தின் பரப்பளவைப் பெருக்க வட்டக்கோணப்பகுதியின் பரப்பளவு கிடைக்கும்:
kegel

{\displaystyle A=\pi r^{2}\cdot {\frac {\theta }{2\pi }}={\frac {r^{2}\theta }{2}}}
வரையறுத்த தொகையீட்டின் மூலமாக:

{\displaystyle A=\int \_{0}^{\theta }\int \_{0}^{r}dS=\int \_{0}^{\theta }\int \_{0}^{r}{\tilde {r}}d{\tilde {r}}d{\tilde {\theta }}=\int \_{0}^{\theta }{\frac {1}{2}}r^{2}d{\tilde {\theta }}={\frac {r^{2}\theta }{2}}}
மையக்கோணத்தைப் பாகைகளாகக் கொண்டால்:

{\displaystyle A=\pi r^{2}\cdot {\frac {\theta ^{\circ }}{360}}}

சுற்றளவு
--------

ஒரு வட்டக்கோணப்பகுதியின் வில்லின் நீளம் மற்றும் இரு ஆரங்களின் கூடுதல் அந்த வட்டக்கோணப்பகுதியின் சுற்றளவாகும்:

{\displaystyle P=L+2r=\theta r+2r=r\left(\theta +2\right)}
இங்கு *θ* ரேடியன்களில் தரப்படுகிறது.

நிறை மையம்
----------

வட்டத்தின் மையத்திற்கும் வட்டக்கோணப்பகுதியின் நிறை மையத்திற்கும் (center of mass) இடையேயுள்ள தூரம், வட்டமையத்திற்கும் வட்டக்கோணப்பகுதியின் வில்லின் நிறை மையத்திற்கும் இடையேயுள்ள தூரத்தில் 2/3 பங்காக இருக்கும். வட்டக்கோணப்பகுதியின் மையக்கோணத்தின் அளவு பூச்சியத்தை நெருங்க நெருங்க அதன் வில்லின் நிறை மையம், வட்ட மையத்திலிருந்து *r* அலகு தூரத்தில் இருக்கும். எனவே அப்பொழுது வட்ட மையத்திலிருந்து வட்டக்கோணப்பகுதியின் நிறை மையம் 2*r*/3 அலகு தூரத்தில் அமையும். மையக்கோணத்தின் அளவு 2π -ஐ நெருங்க நெருங்க, வில்லின் நிறை மையம் வட்ட மையத்துடன் ஒருங்கும். எனவே இந்நிலையில் வட்டக்கோணப்பகுதியின் நிறை மையமும் வட்ட மையத்துடன் ஒருங்கும்.

மேற்கோள்கள்
-----------

* Gerard, L. J. V. *The Elements of Geometry, in Eight Books; or, First Step in Applied Logic*, London, Longman's Green, Reader & Dyer, 1874. p. 285

வெளி இணைப்புகள்
---------------

* Definition and properties of a circle sector with interactive animation
* Weisstein, Eric W. "Circular sector", *MathWorld*.
வட்டத்தைச் சதுரமாக்கல்: சதுரப் பரப்பும் வட்டப் பரப்பும் π மதிப்புக்குச் சமமாக வேண்டும். குறிப்பிட்ட படிநிலைகளில் கவராயத்தையும் நேர்விளிம்பையும் பயன்படுத்தி இவ்வட்டத்தை வரைய முடியாதென 1882 இல் நிறுவப்பட்டது.சில தோராயப் பொய்யான தீர்வுகள் நெடுங்காலமாக நம்பப்பட்டு வந்தன. உருவத்தில் உள்ள கோடிட்ட பகுதி இப்பொக்க்ரேட்டசின் பிறை ஆகும். இப்பரப்பு (சியோசின் இப்பொக்கிரேட்டெசு கண்டறிந்தபடி), ABC முக்கோணப் பரப்புக்குச் சமமாகும்.
**வட்டத்தைச் சதுரமாக்கல்** (*squaring the circle*) என்பது பண்டைய கணிதவியலாளர்கள்]] முன்மொழிந்த ஒரு கணிதச் சிக்கல் ஆகும். இது குறிப்பிட்ட படிநிலைகளில் கவராயத்தையும் நேர்விளிம்பையும் பயன்படுத்தி, வட்டத்தின் பரப்புக்குச் சமமான பரப்புடைய சதுரத்தை வரையும் அறைகூவலாகும். இதை மேலும் நுண்ணிலையாகவும் மேலும் துல்லியமாகவும் கூறவேண்டுமென்றால், கோடுகள், வட்டங்கள் நிலவல் சார்ந்த குறிப்பிட்ட யூக்ளீடிய அடிக்கோள்களால் இத்தகு சதுரம் நிலவலை உறுதிப்படுத்தமுடியுமா என வினவலுக்குச் சமமாகும்.

இது இயலாதென 1882இல் இலிண்டேமன்–வியெர்சுடிராசு தேற்றம் வாயிலாக நிறுவப்பட்டது. பை (கணித மாறிலி) (π) ஒரு இயற்கணித விகிதமுறா எண் என்பதைவிட அது ஒரு கடந்தநிலை எண் என இத்தேற்றம் கூறுகிறது. அதாவது, இது விகிதமுறு எண் கெழுக்களால் அமைந்த பல்லுறுப்புக்கோவைச் சார்பொன்றின் மூலமாக (Root) அமையமுடியாது என்கிறது. 
ஏற்கெனவே 1882இற்கு முன் பல பத்தாண்டுகளாகவே Pi ஒரு கடந்தநிலை எண்ணாக இருந்தால் வட்டத்தைச் சதுரமாக்கல் இயலாதெனக் கூறப்பட்டும் நம்பப்பட்டும் வந்தது. π மதிப்புக்கு அருகில் பகு எண்கள் உள்ளமையால், மாறாக, முழுநிறைவற்ற துல்லிய மதிப்புடைய தோராயச் சதுரமாக்கல் இயல்வதே.

வட்டத்தைச் சதுரமாக்கல் எனும் கோவை இயலாததைச் செய்யமுனையும் செயலுக்கு உருவகமாகவும் சிலவேளைகளில் பயன்படுத்தப்படுகிறது.

வட்டத்தைச் சதுரமாக்கல் எனும் பொருளில் சிலவேளைகளில் *வட்டத்தின் இருபடியாக்கல்* எனும் கோவை பயன்படுத்தப்படுகிறது. ஆனால் இதுவும் வட்டப் பரப்பைக் கண்டறிவதற்கான தோராயமான எண்ணியல் முறைகளையே குறிக்கும்.

மேற்கோள்கள்
-----------

1. ↑  Ammer, Christine. "Square the Circle. Dictionary.com. The American Heritage® Dictionary of Idioms". Houghton Mifflin Company. 16 April 2012 அன்று பார்க்கப்பட்டது.

வெளி இணைப்புகள்
---------------

* *Squaring the circle* at the MacTutor History of Mathematics archive
* *Squaring the Circle* at cut-the-knot
* *Circle Squaring* at MathWorld, includes information on procedures based on various approximations of pi
* "Squaring the Circle பரணிடப்பட்டது 2006-02-12 at the வந்தவழி இயந்திரம்" at "Convergence பரணிடப்பட்டது 2006-02-12 at the வந்தவழி இயந்திரம்"
* The Quadrature of the Circle and Hippocrates' Lunes பரணிடப்பட்டது 2006-02-12 at the வந்தவழி இயந்திரம் at Convergence பரணிடப்பட்டது 2006-02-12 at the வந்தவழி இயந்திரம்
* *How to Unroll a Circle* Pi accurate to eight decimal places, using straightedge and compass.
* *Squaring the Circle and Other Impossibilities* பரணிடப்பட்டது 2008-05-14 at the வந்தவழி இயந்திரம், lecture by Robin Wilson, at Gresham College, 16 January 2008 (available for download as text, audio or video file).
* Grime, James. "Squaring the Circle". *Numberphile*. Brady Haran. 2015-05-08 அன்று மூலம் பரணிடப்பட்டது. 2015-09-19 அன்று பார்க்கப்பட்டது.
**அருள்மிகு ஸ்ரீ ரங்கநாதப்பெருமாள் ஆலயம்** இலங்கையின் வடமாகாணத்தில் கிளிநொச்சி மாவட்டத்திலுள்ள வட்டக்கச்சி எனும் கிராமத்தில் அமைந்துள்ளது.

அமைப்பு
-------

ஸ்ரீதேவி, பூதேவி சமேத ரங்கநாதப்பெருமாள் இவ்வாலயத்தின் மூலமூர்த்தியாக மூலஸ்தானத்தில் வீற்று இருக்கிறார். அதேவேளை தெற்கு வாயிலை நோக்கியபடி சயனித்தபடி உள்ள ஸ்ரீரங்கநாதப்பெருமாளின் விக்கிரகம் பிரதிஷ்டை செய்யப்பட்டுள்ளது. இதேவேளை ஆலய உள்பிரகாரத்தில் விநாயகர், லட்சுமி, ஆஞ்சநேயர் மற்றும் நவக்கிரக சன்னதிகள் அமைந்துள்ளன. ஆழகிய சிற்ப வேலைப்பாடுகள்மிக்க விமானமும் தெற்குவாசலில் அழகிய இரண்டு கோபுரங்களும் அமைக்கப்பட்டு இருக்கின்றன. ஆலயத்தின் தீர்த்தமாக சித்தாமிர்ததீர்த்தம் (மம்மில்குளம்) விளங்குகின்றது.

பிரமோற்சவம்
-----------

கிளிநொச்சி மாவட்டத்தில் புகழ் மிக்க இவ்வாலயத்தின் பிரமோற்சவமானது ஆண்டுதோறும் கிருஷ்ண ஜெயந்தி நாளை ஒன்பதாம் நாள் தேர் திருவிழாவாக கொண்டு பன்னிரண்டு நாட்கள் நடைபெறும். இவ் உற்சவத்தின்போது முதலாம்நாள் கொடியேற்றமும்,இரண்டாம்நாள் ஸ்ரீராம வடிவமும், மூன்றாம்நாள் லக்ஷ்மிநாராயணர் உற்சவமும், நான்காம்நாள் ஆனந்தசயனர் உற்சவமும், ஐந்தாம்நாள் ஆண்டாள் உற்சவமும், ஆறாம்நாள் பகல் மோகினிவடிவும், அன்று இரவு அரிகர வடிவமும், ஏழாம்நாள் வெண்ணெய் திருவிழாவும், எட்டாம் நாள் வேட்டைத் திருவிழாவும் அன்றிரவு சப்பறத் திருவிழாவும் இடம்பெறும், ஒன்பதாம் நாள் தேர்உற்சவம் நடைபெற்று அன்றிரவு உறியடி உற்சவமும், பத்தாம்நாள் தீர்த்தத் திருவிழா ஆலய தீர்த்தமான சித்தாமிர்த தீர்த்தத்தில் இடம்பெறும். அன்றிரவு கொடியிறக்கமும், பதினோராம்நாள் பகல் சங்காபிசேகமும் இரவு பூங்கவனத்திருவிழாவும் (திருக்கல்யாணம்) இடம்பெறும் கடைசிநாள் ஆஞ்சநேயர் உற்சவம் இடம்பெறும்.

அதேவேளை மார்கழி மாத திருப்பாவையும் வைகுண்ட ஏகாதசி உற்சவமும் இங்கே சிறப்பாக இடம்பெறும். ஞாயிறு தோறும் ஆலயத்தில் மதியம் மற்றும் மாலையில் சிறப்புப் பூசை இடம்பெறும்.

வெளி இணைப்புகள்
---------------

* இரணைமடு ஸ்ரீ கனகாம்பிகை அம்பாள் பெருங்கோவில் இணையத்தளத்தில் தொகுக்கப்பட்டுள்ள கரைச்சி பிரதேச செயலர் பிரிவிற்குட்பட்ட ஆலயங்களின் பட்டியல் பரணிடப்பட்டது 2010-08-04 at the வந்தவழி இயந்திரம்
* வட்டக்கச்சி நட்பு வட்டம் 
[*தொடர்பிழந்த இணைப்பு*]
நவம்பர் 1952ஆம் ஆண்டு முதன்முதலாக சோதிக்கப்பட்ட **ஐதரசன் குண்டு**, ஐவி மைக்.
**ஐவி மைக்** (*Ivy Mike*) என்பது முதலாவதாக சோதனை செய்யப்பட்ட ஐதரசன் குண்டு அல்லது வெப்ப அணுக்கரு குண்டுக்கு இடப்பட்ட பெயர் ஆகும். 

அணுக்கரு இணைவுs சக்தி மூலம் வெடிப்பை ஏற்படுத்தும் இச்சோதனையை அமெரிக்க ஐக்கிய நாடு நவம்பர் 1, 1952 ஆம் ஆண்டு மார்சல் தீவுகளில் மேற்கொண்டது. தங்கள் வெடிப்புத் திறனின் பெரும்பான்மையான ஆற்றலை அணுக்கரு இணைவு ஐதரசனிலிருந்து பெறும் ஐதரசன் குண்டுகள் டெல்லர்-உலாம் வடிவமைப்பு மூலம் இயங்குகின்றது.

இதன் பௌதீக அமைப்பு மற்றும் பயன்படுத்தப்பட்ட எரிபொருள் வகையான தாழ்ந்த வெப்பநிலையிலான டியுட்டோரியம் (cryogenic liquid deuterium)காரணமாகவும் மைக் உபகரணம் வெப்ப அணுக்கரு குண்டு பாவனைக்கு பொருத்தமற்றிருந்தது. இதனால் உயர் எடை கொண்ட வெடிபொருளினாலான மிகப் பழமையான பரிசோதனையாக இது மட்டுமே இது கொள்ளப்படுகின்றது. இதற்கு மாற்றாக இலகுபடுத்தப்பட்ட பாரமற்ற தயாரிப்பான ஈசீ-16 (en:EC-16) எனும் தாழ்ந்த வெப்பநிலைக்குரியதல்லாத கருவி தயாரிக்கப்பட்டு காசில் பிறேவோ எனுமிடத்தில் பரிசோதிக்கப்பட்டது. இது செயலாற்றாமையால் இச்சோதனை நீக்கப்பட்டு தாழ்ந்த வெப்பநிலைக்குரிய பிறேவோ உபகரணம் முழுமைப்படுத்தப்பட்டது.
**உரூரன் ககானரசு** என்பது ஒரு பழங்குடியினக் கூட்டமைப்பு ஆகும். ஆதி மங்கோலியத் தோங்கு மக்களைப் பூர்வீகமாகக் கொண்டவர்களால் இந்த அரசு நிறுவப்பட்டது. உரூரன் ககானரசின் ஆட்சியாளர்கள் முதன் முதலில் "ககான்" என்ற பட்டத்தைப் பயன்படுத்தியதற்காக அறியப்படுகின்றனர். இவர்கள் இந்தப் பிரபலமான பட்டத்தை சியான்பேயிடமிருந்து பெற்றனர். இந்த ககானரசு 4ஆம் நூற்றாண்டின் பிற்பகுதியில் இருந்து 6ஆம் நூற்றாண்டின் நடுப்பகுதி வரை நீடித்திருந்தது. பிறகு ஒரு கோக் துருக்கியக் கிளர்ச்சியால் தோற்கடிக்கப்பட்டது. கோக் துருக்கியக் கிளர்ச்சியானது இறுதியாக உலக வரலாற்றில் துருக்கியர்களின் எழுச்சிக்கு இட்டுச் சென்றது.

இக்ககானரசு ஆட்சியில் இருந்து தூக்கி எறியப்பட்ட பிறகு, சில எஞ்சிய உரூரன்கள் தாதர்கள் ஆயினர். மற்ற பிறர் மேற்கு நோக்கி இடம்பெயர்ந்தனர். அவர்கள் பன்னோனிய ஆவர்கள் ஆயினர். ஆவர்கள் 6ஆம் நூற்றாண்டின் போது தற்போதைய அங்கேரியை மையமாகக் கொண்டிருந்த பன்னோனியா என்ற இடத்தில் குடியமர்ந்தனர். இந்த ஆவர்களை பைசாந்தியப் பேரரசு வரை கோக் துருக்கியர்கள் துரத்தினர். கோக் துருக்கியர்கள் அவர்களை அடிமைகள் அல்லது அடிபணிந்த மக்கள் எனக் குறிப்பிட்டனர். ஆவர்களை வெளியேற்றுமாறு பைசாந்தியர்களிடம் கோரினர். இந்த உரூரன்-ஆவர்கள் தொடர்பானது ஒரு சர்ச்சைக்குரிய கோட்பாடாக உள்ளது. சமீபத்திய மரபணு ஆராய்ச்சியானது, ஆவர்களின் ஆட்சியாளர்களின் மரபணுப் பூர்வீகமானது மங்கோலியச் சமவெளிகளில் தொடங்கி இருப்பதை உறுதி செய்தது.

உசாத்துணை
---------

1. ↑  Zhang, Min. "On the Defensive System of Great Wall Military Town of Northern Wei Dynasty" China's Borderland History and Geography Studies, Jun. 2003 Vol. 13 No. 2. Page 15.
2. ↑  Kradin, Nikolay N. (2016). "Rouran (Juan Juan) Khaganate in "The Encyclopedia of Empire"" (in en). *The Encyclopedia of Empire* (John Wiley & Sons, Ltd.): 1–2. .
3. ↑  Wei Shou. *Book of Wei*. vol. 103 "蠕蠕，東胡之苗裔也，姓郁久閭氏" tr. "Rúrú, offsprings of Dōnghú, surnamed Yùjiŭlǘ"
4. ↑  
	* Pulleyblank, Edwin G. (2000). "Ji 姬 and Jiang 姜: The Role of Exogamic Clans in the Organization of the Zhou Polity", *Early China*. p. 20
5. ↑  Vovin, Alexander (2007). "Once again on the etymology of the title *qaγan*". *Studia Etymologica Cracoviensia*, vol. 12 (online resource)
6. ↑  Xu Elina-Qian, *Historical Development of the Pre-Dynastic Khitan*, University of Helsinki, 2005. pp. 179–180
7. ↑  Golden, Peter B. "Some Notes on the Avars and Rouran", in *The Steppe Lands and the World beyond Them*. Ed. Curta, Maleon. Iași (2013). pp. 54–56.
8. ↑  Findley (2005), p. 35.
9. ↑  "Origins of the Avars elucidated with ancient DNA". *www.eva.mpg.de* (ஆங்கிலம்). 2022-04-05 அன்று பார்க்கப்பட்டது.
**காமரூபதேசம்**  சிம்மதேசத்திற்கு வடகிழக்கிலும், பராக்சோதிசதேசத்திற்கு தெற்கிலும், விதேகதேசத்திற்கு நேர்கிழக்கிலும் ஓர் அகன்ற பூமியாய் பரவி இருந்த தேசம்.

இருப்பிடம்
----------

விந்தியமலைக்கு வடக்கிலுள்ள தேசங்களில் கோசலதேசம் பெரியது, இந்த கோசலதேசத்தை விட காமரூபதேசம் பெரியது.

மலை, காடு, விலங்குகள்
---------------------

இந்த தேசம் கோசலதேசத்திற்கு சமமாய் செழிப்பான தேசமாகும். பெரிய மலைகளும், அடர்ந்த காடுகளும், இத்தேசத்தில் **கஜகிரி,** **அச்வகிரி,** என்ற பெரிய மலைகளும் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் அதிகம் உண்டு. இத்தேசம் மேற்கிலும், வடக்கிலும் உயர்ந்து **பிரம்மபுத்ரா நதி**யின் கரைவரையில் பூமி தாழ்ந்து இருக்கிறது.

நதிகள்
------

இந்த காமரூபதேசத்தின் நேர்கிழக்கில் **பிரம்மபுத்ரா நதி** என்ற பெயருடன் இந்த தேசத்தை செழிக்க வைக்கின்றது.

விவசாயம்
--------

இமயமலையில் **பிரம்மபுத்ரா நதி** உருவாகி நேர்கிழக்காக ஓடி நெல், கோதுமை, பருத்தி, முதலியன விளைகிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 210 -
**உயிரிப்பாறை** அல்லது **பையூரே** எனப்படுவது பார்ப்பதற்குப் பாறை போன்ற அமைப்புடைய கடற்பீச்சிகள் எனும் உயிரியல் வகுப்பைச் சார்ந்த சிலி நாட்டுக் கடற்கரைப்பகுதியில் வாழும் உயிரினமாகும். டியுனிகேட்டா (கவச முதுகுநாணிகள்) எனும் துணைத் தொகுதியில் அசிடியாசியா (கடற்பீச்சிகள் ) எனும் வகுப்பில் பையுரிடே எனும் குடும்பத்தில் அமைந்துள்ளது. இதன் உயிரியற் பெயர் பையுரா சிலென்சிசு மொலினா (Pyura chilensis molina). இதனை சுவான் இக்னசியோ மொலினா என்பவர் 1782 இல் முதன் முதலாய் விவரித்தார்.

வல்ப்ரைசோ எனும் சிலி நாட்டு நகரத்தில் உட்கொள்ளப்படும் பையூரேயின் வேகவைக்காத இறைச்சி
பாறை ஒன்றுக்குள் உயிரியின் பல்தொகுதி உறுப்புகள் அடங்கி இருப்பதைப்போன்று இந்த உயிரினம் அமைந்துள்ளது. வெளித்தோற்றம் கடற் பகுதியில் காணப்படும் பாறை போன்றும் உள்ளே அதனது தசை, உறுப்புகள் அமைந்தும் இருகின்றது.

இந்த உயிரினத்தை வெட்டினால் சிவந்த நிறத்தில் குருதி வெளிப்படுகின்றது. இதன் மாமிசம் சிலி நாட்டவரின் உணவு வகைகளுள் ஒன்றாக இருக்கின்றது. சோற்றுடன் சிறு சிறுதுண்டுகளாக வெட்டப்பட்ட உயிரிப்பாறை இறைச்சியை சமைத்து உண்கின்றனர். இந்த உயிரிப்பாறைகள் உணவாக உட்கொள்ளப்படினும் அவற்றின் குருதியில் உள்ள வனேடியம் எனும் தனிமம் நஞ்சு மிக்கது என்பது குறிப்பிடத்தக்கது. இவ்விசித்திர விலங்கைச் சூழ உள்ள கடல் நீரில் உள்ள வனேடியத்தின் அளவு இவ்விலங்கில் காணப்படும் வனேடியத்தின் அளவுடன் ஒப்பிடுகையில் பத்து மில்லியன் மடங்கு குறைவானது. பையுரா சிலென்சில் அமைந்துள்ள வனேடியத்தின் தொழிற்பாடு அறியப்படவில்லை.
இதன் மணம் அயோடின் மிகையாகக் காணப்படுவதில் தங்கியுள்ளது. எனினும் இதனது சுவையுடன் வனேடியம் தொடர்பு கொண்டுள்ளது.

போர்ட்டோ மொண்டில் (Puerto Montt) உலர்ந்த இறைச்சிகள் குலைகுலையாகத் தொங்குவதைக் காணலாம்.
இது பிறக்கும் போது ஆணாகப் பிறந்து பூப்புப் பருவத்தில் இருபால் உயிரி (அழிதூஉ) நிலையை அடைகின்றது. இது இனப்பெருக்கத்தின் போது விந்துகளையும் சூல்களையும் கடல் நீருக்குள் வெளியேற்றுகின்றது. நீருக்குள் கருக்கட்டல் வெற்றிகரமாக நிகழ்ந்த பின்னர் சிறிய தலைப்பிரட்டை (tadpole) போன்ற வடிவத்தையுடைய சந்ததிகள் உருவாகி பாறைகளை அண்மித்து அங்கே வளர்ச்சியுறுகின்றன.

உசாத்துணைகள்
------------

1. ↑  "WoRMS taxon details—Pyura chilensis Molina, 1782". *World Register of Marine Species*. 1 July 2012 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2009-01-06 அன்று மூலம் பரணிடப்பட்டது. 2013-06-26 அன்று பார்க்கப்பட்டது.
3. ↑

வெளியிணைப்புகள்
---------------

1. யூடியூப் காணொளி
2. உயிரிப்பாறை
[*தொடர்பிழந்த இணைப்பு*]
**மணிச்சித்ரதாழ்** ஒரு மலையாளத் திரைப்படம். 1993ஆம் ஆண்டில் வெளிவந்தது. இதன் இயக்குநர் ஃபாசில். இதை அவரது உதவியாளர்களாக இருந்த பிரபலமான இயக்குநர்களான சித்திக்-லால், பிரியதர்சன், சிபி மலையில் ஆகியோர் இணைந்து இதை இயக்கினார்கள். மலையாளத்தின் மிகச்சிறந்த படங்களில் ஒன்றாக கருதப்படுகிறது

கதைச் சுருக்கம்
---------------

ஒரு புராதனமான நாயர் குடும்பத்திற்கு விடுமுறைக்கு வந்து தங்கும் ஒரு பெண்ணுக்கு மனச்சிக்கல்கள் உருவாகின்றன. அவள் தன்னை அங்கே உள்ள ஒரு தொன்மத்துடன் அடையாளப்படுத்திக்கொள்கிறாள். அவள் தன்னை நாகவல்லி என்ற தமிழ் நடனமணியாக எண்ணிக்கொள்கிறாள். இந்த இரட்டை ஆளுமைச் சிக்கலை உளவியலாளர் ஒருவர் ஊகித்து அவளை ஒரு நடைமுறைத் தந்திரம் மூலம் குணப்படுத்துகிறார்

கேரளத்தில் ஓர் ஈழவக்குடும்பத்தில் நடந்த உண்மை நிகழ்ச்சியை அடிப்படையாகக் கொண்டு மதுமுட்டம் இந்தக்கதையை எழுதினார்.

கலைஞர்கள்
---------

* மோகன்லால்
* சுரேஷ் கோபி
* நெடுமுடி வேணு
* ஷோபனா
* வினயா
* கதை திரைக்கதை வசனம்: மது முட்டம்
* பின்னணி இசை : ஜான்சன்
* இசை ; எம் ஜி ராதாகிருஷ்ணன்

விருதுகள்
---------

* சிறந்த நடிகைக்கான தேசிய விருது
* சிறந்த பொழுதுபோக்கு படத்துக்கான மாநில அரசு விருது
* சிறந்த பாடகர் ஜேசுதாஸ் [பழந்தமிழ் பாட்டுணரும்]

மொழியாக்கம்
-----------

இந்தப்படம் முறையான அனுமதி பெறப்படாமல் கன்னடத்தில் பி. வாசுவானல் ஆப்தமித்ரா என்ற பேரில் கன்னடத்தில் எடுக்கப்பட்டது. பின்னர் ஆப்தமித்ராவை தமிழில் சந்திரமுகி என்ற பேரில் பி வாசு ரஜனிகாந்தை வைத்து எடுத்தார். அப்போது ஃபாசில் வழக்கு தொடர்ந்தார். மூலத்திற்கும் சந்திரமுகிக்கும் எந்த தொடர்பும் இல்லை, இது வேறு கதை என்று பி.வாசு சொன்னார். ஆனால் தென்னிந்திய திரைப்பட வர்த்தகசபை மூலம் பேச்சுவார்த்தை நடத்தப்பட்டு பாசிலுக்கு பணம் அளிக்கப்பட்டது. [] 2010ல் வாசு தெலுங்கில் "நாகவல்லி" என்ற பெயரில் வெங்கடேஷ், அனுஷ்கா ஷெட்டி நடிப்பில் இதே கதையினை எடுத்துள்ளார்.

ஆனால் தன் கதைக்கான பதிப்புரிமை தனக்குத்தான் என்றும், தனக்கு பணம் தேவை என்றும் ஆசிரியர் மது முட்டம் கோரினார். அவருக்கு பணம் அளிக்கப்படவில்லை. வழக்கு நீதிமன்றத்திலேயே இன்றும் (2011) உள்ளது. கிட்டத்தட்ட 200 கோடி ரூபாய் வசூலித்த இந்தப் படத்தின் ஆசிரியருக்கு வெறும் ஐம்பதாயிரம் ரூபாய் மட்டுமே ஒட்டுமொத்தமாக அளிக்கப்பட்டது. []

மேற்கோள்கள்
-----------

* Social Mobility in Kerala: Modernity and Identity

1. ↑  [Social Mobility in Kerala: Modernity and Identity in Conflict. Pluto Press. 2000. ISBN 074531693X. ]

| * பா
* உ
* தொ
*மணிச்சித்ரதாழ்* மற்றும் அதன் மறு ஆக்கங்கள் |
| --- |
| 
* *மணிச்சித்ரதாழ்* (1993, மலையாளம்)
* *ஆப்தமித்ரா* (2004, கன்னடம்)
* *சந்திரமுகி (திரைப்படம்)* (2005, தமிழ்)
* *ராஜ்மோஹோல்* (2005, வங்காளம்)
* *போள் புலையா* (2007, ஹிந்தி)

 |
**திருப்பரங்கிரிப் புராணம்** 16 ஆம் நூற்றாண்டில் நிரம்ப அழகிய தேசிகர் என்பவரால் இயற்றப்பட்டது.  திருப்பரங்குன்றத்தைத் திருப்பரங்கிரி எனக் கூறுவது அக்கால வடமொழி மோகம். காந்தம் என்னும் வடமொழி நூலில் தலமான்மியம் கூறும் பகுதியில் இந்தக் கதை உள்ளது என்பர். இது தமிழில் எழுதப்பட்ட புராணம். 11 சருக்கங்களும், 526 பாடல்களும் இதில் உள்ளன. 

குமரன் உபதேசம், குமரன் தவம், சிபி வேந்தன் நிலக்கொடை, அரிச்சந்திரன் இங்கு வந்து ஆலயம் எடுத்தது முதலான கதைகள் இதில் கூறப்பட்டுள்ளன. சூர சமகாரச் சருக்கம், திருக்கல்யாணச் சருக்கம் என்றெல்லாம் நூல் வளர்கிறது. 

பாடல் (எடுத்துக்காட்டு) 

உண்டிட உவட்டாது எழுந்த புத்தமுதே, ஊற்று எழப் பழுத்த தீங் கரும்பே  

வண்டு எழாது அலர்ந்து வளர்ந்த பூங்கொடியே, வடித்திடாத் தெளிந்த செந் தேனே  

எண் திசை விளங்க வரும் தனி விளக்கே, இனித்து இனித்து அருந்து கற்கண்டே  

மண்டலம் புகழ வளர்ந்த பெண் அரசே, மறம் எழாது எழுந்த பேரொளியே 

 
இந்த நூலின் பதிப்புகள் இரண்டு உள்ளன.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  பொருள் நோக்கில் சொற்பிரிப்பு செய்யப்பட்டுள்ளது.
2. ↑  கலியாணத்துக்கு முன் வளையல் செட்டியாராக வந்த முருகன் கட்டியம் கூறும்போது வள்ளியைப் போற்றும் பாடல்.
3. ↑  அ. நாராயண சரணர் பதிப்பு, மூலம், 1882,
4. ↑  மு. ரா. அருணாசலக் கவிராயர், பொழிப்புரையுடன் இருமுறை பதிப்பிக்கப்பட்டுள்ளது, இவர் எயுதிய பிள்ளைத்தமிழுடன் சேர்த்து பதிப்பிக்கப்பட்டது, இரண்டாம் பதிப்பு 1928
தனது அச்சில் தன்னைத்தானே சுற்றும் நிலா தனது சுழற்சிக்கு எடுக்கும் நேரமும் புவியை சுற்றும் நேரமும் ஒன்றாக இருப்பதால் ஓதப் பூட்டல் ஏற்படுகின்றது. இடதுபுற படிமத்தில் காட்டப்பட்டுள்ளது போல, நிலை அலைவு விளைவைத் தவிர, நிலா எப்போதும் தனது ஒருபக்கத்தையே புவியை நோக்கிக் காட்டியவண்ணம் உள்ளது. (இந்தப் படிமத்தில் நிலா அளவிற்கேற்ப காட்டப்படவில்லை.) நிலா தன்னைத் தானே சுற்றாமல் இருந்தால், வலதுபுற படிமத்தில் காட்டப்பட்டுள்ளதுபோல, புவியைச் சுற்றி வரும்போது தனது முன் புறத்தையும் பின் புறத்தையும் மாற்றி மாற்றி காட்டும்.
**ஓதப் பூட்டல்** (*Tidal locking*), அல்லது **ஈர்ப்பு விசைப் பூட்டல்** (*gravitational locking*) என்பது ஓர் வானியல்சார் பொருள் மற்றொரு வானியல்சார் பொருளைச் சுற்றிவரும்போது ஈர்ப்புச் சரிவினால் விண்வெளிப்பொருளின் ஒரு பக்கம் மட்டுமே மற்றதை நோக்கி இருக்குமாறு அமைவதாகும். இந்த விளைவு **ஒத்தியங்கு சுழற்சி** என்றும் குறிப்பிடப்படுகின்றது. காட்டாக, எப்போதும் நிலவின் ஒரே பக்கம் புவியை நோக்கி உள்ளது. ஓதப் பூட்டிய பொருள் தனது அச்சில் சுழலும் நேரமும் தனது கூட்டாளிப் பொருளை சுற்றுகின்ற நேரமும் ஒன்றாக உள்ளது. இதனால் ஒரு அரைக்கோளம் நிரந்தரமாக தனது கூட்டாளிப் பொருளை நோக்கி உள்ளது. பொதுவாக பெரிய விண்பொருளுடன் துணைக்கோள் ஓதப்பூட்டப்படும். பெரிய பொருளை பூட்டுவதற்கு நிறைய நேரமெடுக்கும் என்பதால் இவ்வாறு நிகழ்கிறது. போதுமான நேரம் கொடுக்கப்பட்டால் முடிவில் இரண்டுமே ஒன்றுடன் ஒன்று ஓதப்பூட்டப்பட்டிருக்கும். இரண்டுக்குமிடையே உள்ள திண்ம வேறுபாடும் இடைத்தொலைவும் குறைந்திருந்தால் விரைவில் நிகழும். இத்தகைய விளைவினை புளூட்டோவிற்கும் இதன் துணைக்கோளான சரோனுக்குமிடையேக் காணலாம். 
ஓதப் பூட்டல் நிகழ எத்தனைக் காலமெடுக்கும் என்பதை கணக்கிட இயலும்.

இந்த விளைவு சில செயற்கைக் கோள்களை நிலைப்படுத்த பயன்படுத்தப்படுகின்றது.

ஈர்ப்புவிசையால் பூட்டப்பட்ட வானியல்சார் பொருட்களின் பட்டியல்
------------------------------------------------------------

### சூரியக் குடும்பம்

 **புவியுடன்** பூட்டப்பட்டது

* நிலா

 **செவ்வாயுடன்** பூட்டப்பட்டது

* போபொசு
* தெய்மொசு

**வியாழனுடன்** பூட்டப்பட்டது

* மெடீசு
* அட்ராசுத்தியா
* அமல்த்தியா
* தேபெ
* ஐஒ
* ஐரோப்பா
* கனிமிடு
* கலிஸ்டோ

**சனியுடன்** பூட்டப்பட்டது

* பான்
* அட்லாசு
* புரோமெதெயசு
* பண்டோரா
* எபிமெதியசு
* யானூசு
* மிமாசு
* என்சலடசு
* டெலசுட்டோ
* தெதைசு
* கலிப்சோ
* டியோன்
* ரியா
* டைட்டன்
* இலாபெடசு

**யுரேனசு** பூட்டப்பட்டது

* மிராண்டா
* ஏரியல்
* உம்பிரியல்
* டைட்டானியா
* ஓபிரான்

 **நெப்டியூன்** பூட்டப்பட்டது

* புரோடியசு
* டிரைட்டன்

**புளூட்டோ** பூட்டப்பட்டது

* சரோன் (புளூட்டோவே சரோனுடன் பூட்டப்பட்டுள்ளது)

### சூரியனுக்கு வெளியே

* டௌ பூடிசு தன் அண்மையில் சுற்றும் பெருங்கோள் டௌ பூடிசு பி உடன் பூட்டப்பட்டுள்ளதாக அறியப்பட்டுள்ளது..

மேற்சான்றுகள்
-------------

1. ↑  S.J. Peale, Rotation histories of the natural satellites, in J.A. Burns, ed. 1977. *Planetary satellites*. Tucson: University of Arizona Press, pp. 87–112.
2. ↑  SPACE.com - Role reversal: Planet controls a star
**ஓதலாந்தையார்** தமிழ்ப் புலவர். ஆந்தையார் என்பது இவர் இயற்பெயர். ஓதலூர் என்னும் ஊரினராதலின் ஓதலாந்தையார் என்று அழைக்கப்பட்டனர். ஓதலூர் மேலைக் கடற்கரைப் பகுதியில் குட்டநாட்டில் உள்ளது. இவர் பாட்டுகளில் பெரும்பாலான பாலைத் திணைப் பாடல்களாகும். ஆந்தை என்பது ஆதன் தந்தை என்பதன் மரூஉ மொழியாகும்.

ஓதலாந்தையார் பாடல்கள்
---------------------

ஐங்குறுநூறு 301 முதல் 400 வரை உள்ள 100 பாலைத்திணைப் பாடல்கள்
குறுந்தொகை 12, 329 எண்ணுள்ள 2 பாலைத்திணைப் பாடல்கள்.
குறுந்தொகை 21 எண்ணுள்ள முல்லைத்திணைப் பாடல்.
சங்க இலக்கியத்தில் ஓதலாந்தையார் 103 பாடல்களைப் பாடியுள்ளார்.

ஐங்குறுநூறு பாடல் சொல்லும் செய்தி
---------------------------------

### செலவு அழுங்குவித்த பத்து

### செலவுப் பத்து

### இடைச்சுரப் பத்து

### தலைவி இரங்கு பத்து

### இளவேனில் பத்து

### வரவு உரைத்த பத்து

### முன்னிலைப் பத்து

### மகட்போக்கியவழித் தாய் இரங்கு பத்து

### உடன் போக்கின்கண் இடைச்சுரத்து உரைத்த பத்து

### மறுதரவுப் பத்து

குறுந்தொகை 12 பாலைத்திணை
------------------------

குறுந்தொகை 329 பாலைத்திணை
-------------------------

குறுந்தொகை 21 முல்லைத்திணை
--------------------------
ஓளியூடுருவு தோற்படலத்தைக் காட்டும் மேற்தோலின் நுண்ணோக்கிப் படம்.மேற்தோலின் குறுக்குவெட்டுத் தோற்றம்
**ஓளியூடுருவு தோற்படலம்** (stratum lucidum) என்பது இறந்த அல்லது உயிர்ப்பில்லாது காய்ந்து இருக்கும் ஒளியூடுருவு தன்மைகொண்ட தோலணுக்களால் ஆன படலம். இது மாந்தர்களின் உள்ளங்கை, உள்ளங்கால்களில் காணப்படும் தோற்பகுதி. நுண்ணோக்கியால் காணும்பொழுது ஒளியூடுருவும் தன்மை அறியப்பட்டதால் இப்பெயர் பெற்றது. உள்ளங்கை, உள்ளங்கால் போன்ற தடித்த தோலின் மேலிருக்கும் பகுதியில்தான் இந்தப் படலத்தை நுண்ணோக்கியால் காணமுடிகின்றது.

கெரட்டினணுக்களால் (keratinocytes) ஆன மேற்தோல் குருணையணுப் படலத்துக்கும் (stratum granulosum) கெட்டி மேற்தோல் படலத்துக்கும் (stratum corneum) இடையே மூன்றுமுதல் ஐந்து வரையிலான படலங்களாக, இறந்துபட்ட தட்டையான படலங்களாக இந்த ஒளியூடுருவு படல அடை கெரட்டின் அணுக்களால் ஆனதாக உள்ளது இந்த ஒளியூடுருவு படலத்தின் கெரட்டின் தோலணுக்கள் தனித்த எல்லைகள் கொண்டிராமல் கெரட்டின் அணுக்குகளுக்கு இடைப்பட்ட ஒருவகையான எலைடின் (eleidin) என்னும் அணுவிடைப் புரதப்பொருளால் நிரப்பப்பெற்றுள்ளது.

அடிக்குறிப்புகளும் மேற்கோள்களும்
--------------------------------

1. ↑   *Acute and Chronic Wounds: Current Management Concepts*. Mosby Elsevier. 2007. பக். 41. பன்னாட்டுத் தரப்புத்தக எண்:978-0-323-03074-8. .
2. ↑  Narayan, Roger (20 June 2009). *Biomedical Materials*. Springer Science & Business Media. பக். 376. பன்னாட்டுத் தரப்புத்தக எண்:978-0-387-84872-3. .
3. ↑  McGrath, J.A.; Eady, R.A.; Pope, F.M. (2004). *Rook's Textbook of Dermatology* (Seventh Edition). Blackwell Publishing. Pages 3.8. ISBN 978-0-632-06429-8.
4. ↑  Tortora, Gerard; Derrickson, Bryan; Principles of Anatomy and Physiology (2009)152 John Wiley & Sons Inc, Hoboken, NJ ISBN 978-0-470-08471-7.
நிலக்காியும், பெட்ரோலியமும் அரோமேட்டிக் ஹைட்ரோ காா்பன்களின் இரண்டு முக்கிய மூலப்பொருட்களாகும். அதிக நிறைவுறாத் தன்மையுள்ள பென்சீன் போன்ற வளையங்கள் ஒன்றிணைந்த, பல அடுக்குகளைக் கொண்ட சிக்கலானதொரு பொருளே நிலக்காியாகும். நிலக்காியை காற்றில்லா நிலையில் 1000 டிகிாி சென்டிகிரேட் வெப்பநிலைக்கு வெப்பப்படுத்தினால் நிலக்காி மூலக்கூறுகள் வெப்பச் சிதைவு அடைகின்றன. அதிலிருந்து ஆவியாகும் தன்மையுள்ள பல பொருட்களின் கலவையாக "நிலக்காித் தாா்" காய்ந்து வடிகிறது. நிலக்காித் தாா் பலகாிம சோ்மங்களின் மூலப்பொருளாக இருக்கிறது. இது காய்ச்சி வடிக்கப்படும்போது பென்சீன், டொலுவீன், சைலீன், நாப்தலீன் மற்றும் பல அரோமேடிக் சோ்மங்கள் கிடைக்கின்றன.
 பெட்ரோலியம் பின்னக்காய்ச்சி வடித்தலின்போது கிடைக்கும் நாப்தாவை அலுமினாவுடன் கூடிய பிளாட்டினம் ஊக்கியின் மீது செலுத்தி, பென்சீன், டொலுவீன் மற்றும் படிவாிசைச் சோ்மங்கள் பெறப்படுகின்றன.
 பென்சீன் மற்றும் டொலுவீன், சைலீன் போன்ற படிவாிசைகள் இந்த முறையிலேயே அதிக அளவில் தயாாிக்கப்படுகின்றன. இக்கலவையிலிருந்து பென்சீனைப்பெற கரைப்பான் சாறு எடுத்தல் மற்றும் பின்னக்காய்ச்சி வடித்தல் முறைகள் பயன்படுத்தப்படுகின்றன. வியாபார பென்சீன் 90% பெட்ரோலியத்திலிருந்தே பெறப்படுகிறது.

### சான்றுகள்:

Text book of Organic Chemistry by P.L.Soni
**திடீர் கண்ணையா** (இறப்பு: 17 நவம்பர் 2013) தமிழ்த் திரைப்பட, நாடக நகைச்சுவை, குணச்சித்திர நடிகர் ஆவார்.

கண்ணையா சென்னையைப் பிறப்பிடமாகக் கொண்டவர். சிறுவயதிலேயே நாடகங்களில் நடிக்க ஆரம்பித்தார். நாடகங்களில் திடீர் என்று தோன்றி வசனம் பேசும்படியாக இவர் அதிகமாக நடித்தால் 'திடீர்' கண்ணையா என்று பெயர் பெற்றார். இயக்குநர் கே. பாலசந்தரின் அவள் ஒரு தொடர்கதை திரைப்படத்தின் மூலம் தமிழ்த் திரைப்படங்களில் அறிமுகமானார். இவர் ஐநூற்றிற்கும் அதிகமான படங்களில் நடித்துள்ளார்.

குடும்பம்
---------

கண்ணையாவுக்கு ராஜேஷ்வரி என்ற மனைவியும், ரமேஷ் என்ற மகனும், சித்ரா என்ற மகளும் உள்ளனர்.

தொழில்
------

சென்னையைப் பூர்வீகமாகக் கொண்ட கண்ணையா சிறு வயதில் இருந்தே பல்வேறு நாடகக் குழுக்களில் பணியாற்றியுள்ளார். "அவள் ஒரு தொடர்கதை' படத்தின் மூலம் முதன் முதலாக திரைத்துறைக்கு அறிமுகமானார். சென்னை பெரம்பூர் ரெயில் பெட்டி தொழிற்சாலையில் வேலை செய்து கொண்டே படங்களில் நடித்து வந்தார்.

நாடகம்
------

நாடகத் துறையில் இருந்தபோது அதில் வரும் திருப்புமுனைக் காட்சிகளில் கண்ணையா தோன்றுவதாகக் காட்சிகள் அமைக்கப்படுவது வழக்கமாக இருந்தது. இதனால் அவர் "திடீர்' கண்ணையா என்றழைக்கப்பட்டார்.

திரைப்படங்கள்
-------------

கே. பாலசந்தர் இயக்கிய, அவள் ஒரு தொடர்கதை அவர் நடித்த முதல் படமாகும். அபூர்வ ராகங்கள், ஏட்டிக்குப் போட்டி, என்ன பெத்த ராசா, வெள்ளை ரோஜா, ப்ரியா, அபூர்வ சகோதரர்கள், போக்கிரி உள்ளிட்ட பல படங்களில் அவர் நடித்துள்ளார். இதுவரை 500-க்கும் மேற்பட்ட படங்களில் குணச்சித்திர மற்றும் நகைச்சுவை வேடங்களில் நடித்துள்ளார்.

மறைவு
-----

இவர் மாரடைப்பு காரணமாக, நவம்பர் 17, 2013 அன்று தனது 77வது அகவையில் சென்னையில் காலமானார்.

மேற்கோள்கள்
-----------

1. 1 2
2. ↑  நடிகர் 'திடீர்' கண்ணையா காலமானார் பரணிடப்பட்டது 2016-03-04 at the வந்தவழி இயந்திரம், TamilPlex, நவம்பர் 19, 2013
3. ↑  "பிரபல நகைச்சுவை நடிகர் திடீர் கண்ணையா மரணம்!". 2013-11-22 அன்று மூலம் பரணிடப்பட்டது. 2013-11-18 அன்று பார்க்கப்பட்டது.
4. ↑  500 படங்களில் நடித்தவர் நடிகர் திடீர் கண்ணையா மரணம் உடல் தகனம் நாளை நடக்கிறது
5. ↑  நடிகர் "திடீர்' கண்ணையா காலமானார்
கணிதத்தில், **திசையன் வெளியின் பரிமாணம்** (*Dimension of Vector Space*) என்பது திசையன் வெளியினுடைய ஒரு அடுக்களத்திலிருக்கும் திசையன்களின் எண் அளவை. இதை 'ஹாமெல் பரிமாணம்' அல்லது 'இயற்கணித பரிமாணம்' என்றும் சொல்வர். ஒரு திசையன் வெளியின் எல்லா அடுக்களங்களும் ஒரே எண் அளவையுள்ளன. அதனால் திசையன் வெளியின் பரிமாணம் துல்லியமாக வரையறுக்கப்பட்டதாக ஆகிறது. திசையன் வெளியின் அளவெண்களம் F என்றால் அதன் பரிமாணத்தை dim*F*(*V*) என்றோ அல்லது [V : F] என்றோ எழுதுவது வழக்கம். அளவெண்களம் என்னதென்று சந்தர்ப்பத்திலிருந்து தெரிகிற பட்சத்தில், dim(*V*) என்று எழுதினாலே போதும்.

dim(V) முடிவுறு எண் அளவையாக இருந்தால், அத்திசையன்வெளி முடிவுறு பரிமாணமுள்ளது என்று சொல்வோம்.

எடுத்துக்காட்டுகள்
------------------

dim**R**(**R**3) = 3. ஏனென்றால் **R**3 க்கு {(1,0,0), (0,1,0), (0,0,1)} என்ற மூன்று திசையன்கள் அடுக்களமாகின்றன.

dim**R**(**R***n*) = *n*.

dim*F*(*F**n*) = *n* இங்கு F என்பது ஏதாவதொரு களம்.

சிக்கலெண்களின் களமான C ஐ மெய்த்திசையன் வெளியாகவும் கருதலாம், சிக்கற்திசையன் வெளியாகவும் கருதலாம். அதனால்,

dim**R**(**C**) = 2
dim**C**(**C**) = 1.
ஒரு சூனியத்தை மாத்திரம் தனது திசையனாகவுடைய, சூனியத்திசையன் வெளியின் பரிமாணம் சூனியம். இந்த ஒரு திசையன் வெளிக்கு மட்டும்தான் பரிமாணம் சூனியமாக இருக்கும்.

சில முக்கிய தேற்றங்கள்
----------------------

V ஒரு திசையன் வெளி.

* *U, V* இன் உள்வெளியாக இருக்குமானால், dim(*U*) ≤ dim(*V*).

* *U, V* இன் உள்வெளியாகவும் இருந்து, *V* முடிவுறுபரிமாணமுள்ளதாகவும் இருக்குமானால்,

{\displaystyle dim(U)=dim(V)\Leftrightarrow U=V}
* ஒரே களத்தை அளவெண்களமாகக்கொண்ட இரு திசையன்வெளிகள் ஒரே பரிமாணமுள்ளவையாக இருந்தால், அவைகளின் அடுக்களங்களினிடையில் வரையறுக்கப்படும் எந்த இருவழிக்கோப்பையும் அத்திசையன்வெளிகளினூடே ஒரு இருவழி நேரியல் கோப்பாக விரித்துவிடமுடியும்.

* இரு முடிவுறு பரிமாணமுள்ள திசையன்வெளிகளுக்கிடையே {\displaystyle T:V\longrightarrow } W ஒரு நேரியல்கோப்பாகவும், R(T) T இன் வீச்சாகவும், N(T) Tஇன் சுழிவாகவும் இருக்குமானால்,

***dim(R(T) + dim(N(T) = dim V***
இதற்கு வீச்சளவை சுழிவளவை தேற்றம் (Rank-Nullity Theorem) எனப்பெயர்.

இவற்றையும் பார்க்கவும்
----------------------

* திசையன் வெளியின் அடுக்களம்
* உள்வெளி
**திடியன் கைலாசநாதர்சாமி கோயில்** தமிழ்நாட்டில் மதுரை மாவட்டம், திடியன் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர்சாமி, பேச்சியம்மன் சன்னதிகளும், பேச்சியம்மன், விநாயகர், கருப்பசாமி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவன் ராத்திரி முக்கிய திருவிழாவாக நடைபெறுகிறது. பங்குனி மாதம் பங்குனி திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
இலங்கையின் கொழும்பு தேசிய நூதனசாலையில் காட்சிக்கு வைக்கப்பட்டுள்ள காலி மும்மொழி கல்வெட்டு - திசம்பர் 2011.
**காலி மும்மொழிக் கல்வெட்டு** (*Galle Trilingual Inscription*) இலங்கையின் காலியில் சீனக் கடற்படைத்தளபதி செங் கே இத்தீவிற்கு இரண்டாம் முறை வந்ததின் நினைவாக **1409** ஆண்டில் சீன, தமிழ், பாரசீகம் ஆகிய மூன்று மொழிகளில் எழுதப்பட்ட கற்றூண் கல்வெட்டு ஆகும். இந்த உரையில் சீனத் தளபதியாலும் பிறராலும் சிவனொளிபாத மலையின் மீதான அல்லாஹ், தமிழர் கடவுளாம் தேனாவரை நாயனார் மற்றும் புத்தர் கோவில்களுக்குக் கொடுக்கப்பட்ட நன்கொடைகள் விவரிக்கப்பட்டுள்ளன. உலகம் வணிக நோக்குடன் அமைதியான இடமாகத் திகழ இந்துக் கடவுளரை கடற்த்தளபதி வேண்டிக் கொண்டார். இக்கல்வெட்டு காலியில் 1911இல் கண்டெடுக்கப்பட்டு தற்போது கொழும்பு தேசிய அருங்காட்சியகத்தில் காட்சிப்படுத்தப்பட்டுள்ளது.

1409இல் தனது மூன்றாவது முறையான பயணத்தில் செங் கே சீனாவிலிருந்து புறப்படும்போதே இலங்கையில் எழுப்ப திட்டமிட்டிருந்த பன்மொழி கல்வெட்டை தன்னுடன் கொணர்ந்தான். இந்த நாள் பெப்ரவரி 15, 1409 ஆகும்; இக்கல்வெட்டு நாஞ்சிங்கில் பொறிக்கப்பட்டுள்ளது. சீனமொழியிலான உரை கௌதம புத்தரை போற்றுவதோடு அவருக்கு அளிக்கப்பட்ட தாராளமான நன்கொடையை விவரிக்கிறது.

இக்கல்வெட்டினை எஸ். எச். தோம்லின் என்ற பொறியாளர் 1911இல் கண்டெடுத்தார். இலங்கை நூதனசாலையில் உள்ளதைப் போலவே தற்கால நகலொன்று நாஞ்சிங்கின் புதையல் படகுத்துறை பூங்காவில் நிறுவப்பட்டுள்ளது.

வழங்கல்கள்
----------

காலி கல்வெட்டு (தற்கால நகல்), கீழ்ப் பாதி.
1,000 தங்கக் காசுகள்; 5,000 வெள்ளிக் காசுகள்; 50 பூந்தையலிடப்பட்ட பட்டு தொகுதி பல வண்ணங்களில்; 50 பட்டு டபெட்டா, பல வண்ணங்களில்; 4 சோடிகள் ஆபரண பதாகைகள், தங்க பூந்தையலிட்ட பன்னிறமுள்ள பட்டு- 2 சோடிகள் சிவப்பில், ஒரு சோடி மஞ்சளில், ஒரு சோடி கருப்பில்; 5 பழங்கால பித்தளை ஊதுபத்தி தாங்கிகள்; 5 சோடி பழங்கால பித்தளை மலர் சட்டிகள் - லாக்குவரில் தங்க வடிவங்களுடனும் தங்க நிறுத்தங்களுடனும்; 5 மஞ்சள் பித்தளை விளக்குகள் லாக்குவரில் தங்க வடிவங்களுடனும் தங்க நிறுத்தங்களுடனும்; சிவப்பு நிறத்தில் 5 ஊதுபத்தி கிண்ணங்கள் லாக்குவரில் தங்க வடிவங்களுடனும் தங்க நிறுத்தங்களுடனும்; 6 சோடி தங்கத் தாமரை மலர்கள்; 2,500 அலகுகள் நறுமண எண்ணெய்; 10 சோடி மெழுகு வத்திகள்; 10 தூப கட்டிகள்.

மேற்சான்றுகள்
-------------

1. ↑  Robert D. Kaplan. (2010) *Monsoon: The Indian Ocean and the Future of American Power*

மேலும் அறிய
-----------

* Xinhua News Agency (2005), *Zheng He: A Peaceful Mariner and Diplomat*.

வெளி இணைப்புகள்
---------------

விக்கிமீடியா பொதுவகத்தில்,  
 ***செங் கே கல்வெட்டு***   
என்பதின் ஊடகங்கள் உள்ளன. 

* கடற்தளபதி செங் ஹேயின் மும்மொழி கல்வெட்டு பரணிடப்பட்டது 2008-08-02 at the வந்தவழி இயந்திரம்
**காசுமீரதேசம்**  வடஇந்தியாவின் வடமேற்கிலும், இமயமலையின் அருகிலும் பரவி இருந்த தேசம்.

இருப்பிடம்
----------

இந்த தேசத்தின் வடபாகத்திற்கு **மசிரம்** என்றும், தென்பாகத்திற்கு **கநீதி** என்றும் உட்பெயர்கள் உண்டு. இந்த தேசத்தின் நடுவிலும், மேற்கு பாக பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு அருகில் காம்போசதேசம், மத்ரதேசம் முதலிய தேசங்களுக்கு தெற்கு பாகத்திலே சூரியன் உதிப்பதும், தென்பாகத்திலேயே மறைவதும் நடக்கும்.

மலை, காடு, விலங்குகள்
---------------------

இந்த தேசத்திற்கும் கேகயதேசம்|கேகயதேசத்திற்கும் நடுவில் வடக்கு கிழக்காய் ஓரு மலையுண்டு இதற்கு பகுகூடம் என்று பெயர். இந்தமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் காட்டு விலங்குகளும், காட்டு மரங்களும் நாவல் மரங்களும் அதிகம் உண்டு.

நதிகள்
------

இந்த மத்ரதேசத்திற்கு மேற்கு பாகத்தில் சிந்துந்தியும், தென்கிழக்கு பாகத்தில் ஐராவதிந்தியும் ஓடி இந்த தேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 187 -
3. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 189 -
**காஜல் நிஷாத்** (*Kajal Nishad*) (பிறப்பு 1 ஜூன் 1982) போஜ்புரி திரைப்படங்களிலும், இந்தி தொலைக்காட்சியிலும் பணிபுரியும் ஒரு இந்திய நடிகையும் மற்றும் அரசியல்வாதியும் ஆவார். இவர் பல தொலைக்காட்சித் தொடர்களிலும், போஜ்புரி திரைப்படங்களிலும் நடித்துள்ளார். இவர், சாப் (ஊரகம்) தொகுதியில் இருந்து 2012 உத்தரப்பிரதேச மாநில சட்டமன்றத் தேர்தலில் இந்திய தேசிய காங்கிரஸ் கட்சியின் சார்பில் போட்டியிட்டார்.  இவர், சாப் தொலைக்காட்சியின் நாடகத் தொடரான "லாபடகஞ்ச்" (2009-2010) என்பதில் சாமேலி என்ற கதாபாத்திரத்தில் நடித்ததைத் தொடர்ந்து பிரபலமானார். சாப் தொலைக்காட்சியின் மற்றொரு தொடரான ​​*டோடா வெட்ஸ் மைனா* வில் இவர் நடித்தார். அதில், இவர் ராம் கட்டோரி சாச்சி என்ற பாத்திரத்தில் நடித்தார். கலர்ஸ் தொலைக்காட்சியின் நாடகத் தொடரான "இஷ்க் கா ரங் சஃபெட்" என்பதில் கனக் திரிபாதி வேடத்திலும் நடித்தார்.

தனிப்பட்ட வாழ்க்கை
------------------

இவர், மும்பையில் பிறந்தார். இவரது பெற்றோர் குஜராத் மாநிலத்தின் கட்சு பகுதியைச் சேர்ந்தவர்கள். அவர்கள் மும்பையில் குடியேறினர். இவர் கோரக்பூர் மாவட்டத்தில் பவாபார் கிராமத்தைச் சேர்ந்த போஜ்புரி திரைப்பட தயாரிப்பாளர் சஞ்சய் நிஷாத்தை மணந்தார்.

அரசியல் வாழ்க்கை
----------------

இவர், இந்திய தேசிய காங்கிரஸ் கட்சியில் கோரக்பூர் இளைஞர் பிரிவு இந்திய இளைஞர் காங்கிரஸ் வேட்பாளராக போட்டியிட்டார்.அதில் இவர் நான்காவது இடத்தில் வந்தார்.

சர்ச்சை
-------

பிப்ரவரி 4, 2012 இரவு, கக்ராகூரில் பிரச்சாரம் செய்தபோது, ​​மாநிலத் தேர்தலுக்கு முன்னதாக, இவரும் இவரது ஆதரவாளர்களும் பகுஜன் சமாஜ் கட்சி வேட்பாளரின் ஆதரவாளர்களால் தாக்கப்பட்டனர். இதனையடுத்து, உள்ளூர் காவலர்கள் பகுஜன் சமாஜ் கட்சி வேட்பாளர் ராம் புவால் நிஷாத் மீதும் அவரது ஆதரவாளர்கள் மீதும் குற்றச்சாட்டைப் பதிவு செய்தனர்.

மேற்கோள்கள்
-----------

1. 1 2 3  "Kajal Nishad: Star power with poetry". Indian Express. 3 February 2012. .
2. ↑  "Actor kajal nishad to contest election". *தி டைம்ஸ் ஆஃப் இந்தியா*. 10 October 2011. Archived from the original on 11 ஏப்ரல் 2013. .
3. ↑  "Actor kajal nishad to contest election". *தி டைம்ஸ் ஆஃப் இந்தியா*. 10 October 2011. Archived from the original on 11 ஏப்ரல் 2013. .
4. ↑  Neha Maheshwari (23 June 2015). "Kajal to play Mishal's mother in Filmfarm's next". *The Times Group*. தி டைம்ஸ் ஆஃப் இந்தியா. 11 February 2016 அன்று பார்க்கப்பட்டது.
5. ↑  "Glamorous bahu breaks into poll dance". *தி டைம்ஸ் ஆஃப் இந்தியா*. 11 February 2012. Archived from the original on 11 ஏப்ரல் 2013.. "..Congress candidate actress Kajal from Kutch...Kajal's parents are settled in Mumbai. "I am a Mumbaikar," .."
6. ↑  "Cong routed in Rae Bareli, gets 2 seats in Amethi". Indian Express. 7 Mar 2012. 14 February 2013 அன்று பார்க்கப்பட்டது.
7. ↑  "BSP cadre thrash Congress 'star' candidate in Uttar Pradesh". India Today. 6 February 2012. 14 February 2013 அன்று பார்க்கப்பட்டது.
8. ↑  "Poll talk : Cong nominee hurt, FIR against BSP candidate in Gorakhpur". Indian Express. 6 February 2012. .
9. ↑  "UP: BSP Candidate, Henchmen Booked for Rioting". Outlook. 7 February 2012. 11 April 2013 அன்று மூலம் பரணிடப்பட்டது.
**ஒக்கோத்துக் கடல்** (*Sea of Okhotsk* (உருசியம்: Охо́тское мо́ре, ஒ.பெ Okhótskoye móre, பஒஅ: [ɐˈxot͡skəjə ˈmorʲe]; யப்பானிய: *オホーツク海*) அமைதிப் பெருங்கடலின் மேற்குப் பகுதியிலுள்ள *கரையோரக் கடல்* ஆகும். இது கிழக்கில் கம்சாத்கா தீவகத்தையும் தென்கிழக்கில் கூரில் தீவுகளையும், தெற்கில் ஹொக்கைடோ தீவையும், மேற்கில் சக்கலின் தீவையும், வடக்கிலும் மேற்கிலும் நீண்ட கிழக்கத்திய சைபீரியக் கடற்கரையையும் எல்லைகளாகக் கொண்டுள்ளது. இதன் வடகிழக்கில் செலிகோவ் வளைகுடா உள்ளது. தூரக் கிழக்கில் உருவான முதல் உருசியக் குடியேற்றமான ஒக்கோத்ஸ்க் ஒட்டி இக்கடல் பெயரிடப்பட்டுள்ளது.

புவியியல்
---------

சப்பானின் ஹொக்கைடோவில் ஒக்கோத்துக் கடலோரமாக அமைந்துள்ள சிறேதொகோ தேசிய வனம்.
ஒக்கோத்துக் கடலின் பரப்பளவு 611,000 ச.மை. (1,583,000 கிமீ2). சராசரி ஆழம் 2,818 அடி (859 மீட்டர்கள்). மிகப் பெரும ஆழம் 11,063 அடி (3,372 மீட்டர்கள்). இது மேற்கில் சக்கலின் வளைகுடா, தார்தரி வளைகுடா மூலமாகவும் தெற்கில் லா பெரூசு நீரிணை மூலமாகவும் சப்பான் கடலுடனும் இணைந்துள்ளது.

ஒக்கோத்துக் கடலில் பெரும் பனிப்பாறைகள் காரணமாக குளிர்காலத்தில் பயணிப்பது மிகவும் கடினம் அல்லது இயலாதது.

சப்பானின் ஒக்கைடோவைத் தவிர இக்கடலின் அனைத்துப் பகுதிகளிலும் உருசிய நிலப்பரப்பே உள்ளது. எனவே இது பொதுவாக உருசியாவின் பகுதியாகக் கருதப்படுகின்றது.

தீவுகள்
-------

ஒக்கோத்துக் கடலின் சில தீவுகள் மிகப் பெரியன. சப்பானின் இரண்டாவது பெரிய தீவான ஒக்கைடோவும் உருசியாவின் சக்கலின் தீவும் இதில் அடங்கும். ஐயனித் தீவு தவிர மற்ற தீவுகள் அனைத்துமே கடலோரத் தீவுகளாகும்; ஐயனித் தீவு மட்டுமே கடலின் நடுவே உள்ள தீவாகும். பெரும்பாலான தீவுகளில் மக்கள் குடியேற்றங்கள் இல்லை. எனவே இவை சீல்கள், கடற்சிங்கங்கள், கடற்பறவைகளின் பாலினப் பெருக்கத்திற்கு சிறந்த இடங்களாக உள்ளன.

மேற்கோள்கள்
-----------

1. ↑  Kon-Kee Liu; Larry Atkinson (June 2009). *Carbon and Nutrient Fluxes in Continental Margins: A Global Synthesis*. Springer. பக். 331–333. பன்னாட்டுத் தரப்புத்தக எண்:978-3-540-92734-1.. பார்த்த நாள்: 29 November 2010.

வெளி இணைப்புகள்
---------------

* Overview of Okhotsk region (pdf). பரணிடப்பட்டது 2012-02-07 at the வந்தவழி இயந்திரம்
**அடையாறு நூலகம் மற்றும் ஆய்வு மையம்** (Adyar Library and Research Centre) 1886 ஆம் ஆண்டு பிரமஞான சபையைச் சேர்ந்த என்றி சிடீல் ஆல்காட் என்ற பிரமஞானியால் சென்னை அடையாறில் நிறுவப்பட்டது.

வரலாறு
------

1886 ஆம் ஆண்டு திசம்பர் மாதம் என்றி சிடீல் ஆல்காட் இந்த ஆல்காட் நூலகத்தை நிறுவினார். 24 மொழிகளில் 200 நூல்களைக் கொண்ட ஆல்காட்டின் நூற்தொகுப்புக்களைக் கொண்டு இந்நூலகம் ஆரம்பிக்கப்பட்டது. ஆசிய நாடுகளில் சுற்றுப்பயணம் மேற்கொள்ளும்பொழுதெல்லாம் ஆல்காட் அரிய பல நூல்களை சேகரித்துக் கொண்டு வந்து இந்நூலகத்தில் அடிக்கடி சேர்ப்பார். 1907 –ஆம் ஆண்டில் ஆல்காட் மறைந்த பிறகு பிரம்மஞான சபையைச் சேர்ந்த மற்ற பிரமஞானிகளால் இந்நூலகம் தொடர்ந்து நடத்தப்பட்டது. தற்போது, இந்நூலகத்தில் 2,50,000 நூல்களும் 20,000 ஓலைச்சுவடிகளும் வைக்கப்பட்டுள்ளன. உலகளவில் நிறுவப்பட்டுள்ள முக்கியமான நூலகங்களில் ஒன்றாக இந்நூலகமும் கருதப்படுகிறது. 

முதலில் இந்நூலகம் பிரம்மஞான சபையின் அலுவலகத்தில் அமைந்திருந்தது. 1966 ஆம் ஆண்டில் இதற்கென கட்டப்பட்ட தனி கட்டிடத்தில் அடையாறு நூலகமாக இயங்கிவருகிறது. ஒரு பொது அருங்காட்சியமாக விளங்குவதோடு பல பழங்கால நூல்களையும் பல்வேறு மூல நூல்களையும் தன்னகத்தே இந்நூலகம் கொண்டுள்ளது. இந்நூலகமானது சமசுகிருத முதுகலை மாணவர்களாலும் சென்னைப் பல்கலைக்கழகத்தின் தெற்காசிய ஆய்வுகள் படிப்பை படிக்கும் மாணவர்களாலும் பயன்படுத்தப்பட்டு வருகிறது.
1990 ஆம் ஆண்டு ஆத்திரேலியாவின் வள்ளல் எலிம்சுடன் காம்ப்பெல் (1891 – 1990) இந்நூலகத்திற்கு உயில்வழியாக நிதியுதவி அளித்தார். ஆத்திரேலியாவின் சிட்னி நகரில் காம்பெல் மெய்யியல் ஆராய்ச்சி நூலகத்தை நிறுவினார்.

சிக்காகோ பல்கலைக்கழகம் அடையாறு நூலகத்தின் மிகத் தொன்மையான நூல்கள் மற்றும் பழங்கால சின்னங்களை உயர்தர தொழில்நுட்பத்தைப் பயன்படுத்தி பாதுகாக்க முயற்சித்து வருகிறது

மேற்கோள்கள்
-----------

1. ↑  Campbell Theosophical Research Library Retrieved 25 July 2013.
2. ↑  Projects on South Asia

புற இணைப்புகள்
--------------

* Adyar Library
* Image of the library from kingsgarden.org
* hinduonnet.com பரணிடப்பட்டது 2011-02-24 at the வந்தவழி இயந்திரம்
***சின்னத்தாயி*** என்பது 1992 இல் வெளிவந்த தமிழ் திரைப்படம் ஆகும். எஸ். கணேஷ் இயக்கியிருந்தார். விக்னேஷ் மற்றும் பத்மசிறீ ஆகியோர் முக்கிய கதாபாத்திரங்களில் நடித்திருக்கின்றனர். வேதா இப்படத்தை தயாரித்துள்ளார்.

இளையராஜா இசையமைத்திருந்தார். இப்படம் 1 பிப்ரவரி 1992 இல் வெளிவந்தது..

நடிகர்கள்
---------

* விக்னேஷ் பொன்ராசு
* பத்மசிறீ - சின்னத்தாயி
* ராதாரவி - சங்கர பாண்டியன் காவலர்
* வினு சக்ரவர்த்தி - வீரமுத்து நாச்சியார்
* துரைசாமி நெப்போலியன் - சாமுண்டி
* கவுண்டமணி
* செந்தில்
* சபிதா ஆனந்த்
* விசித்ரா

கதைச்சுருக்கம்
--------------

நகரத்தில் படிப்பை முடித்த பொன்ராசு (விக்னேஷ்) தன் கிராமத்திற்கு திரும்புகிறான். பொன்ராசுவின் தந்தை வீரமுத்து நாய்க்கர் (வினு சக்ரவர்த்தி). அவர் சுடலை மாட சாமியாக ஊரை சுற்றிவரும் பொழுது, அவர் எதிரில் யார் வந்தாலும் கொன்றுவிடுவார். கிராமப் பெண்ணான சின்னத் தாயியை (பத்மாஸ்ரீ) சிறு வயதிலிருந்தே பொன்ராசு விரும்பு வருகிறான். பொன்ராசு மீதும் சின்னத் தாயிக்கு ஒரு நல்ல அபிப்பிராயம் உண்டு.

அந்த ஜோடியின் காதலை சின்னத் தாயியின் தாய் ராசம்மா (சபிதா ஆனந்த்) ஏற்றுக்கொள்ளவில்லை. தான் சிறுவயதில் ஒரு பாடகரால் ஏமாற்றப்பட்ட நிலை தன் மகளான சின்னத் தாயிக்கு ஏற்படக்கூடாது என்று எண்ணுகிறாள் ராசம்மா. சாமுண்டியின் (நெப்போலியன்) இரண்டாவது மனைவி தான் ராசம்மா.

ராசம்மா சின்னத் தாயியை பொன்ராசுவை மறந்துவிடுமாறு வலியுறுத்துகிறாள். தொடக்கத்தில் பொன்ராசுவை தவிர்த்தாலும், பின்னர் இருவரும் மிகவும் நெருக்கமாக, சின்னத் தாயி கருவுருகிறாள். அவ்வாறாக, வீரமுத்து சாமியாடி ஊரைச்சுற்றி வரும் பொழுது, அவர் எதிரில் ராசம்மா தோன்றி காதல் கர்ப்பம் பற்றி உண்மையை கூறுகிறாள். அதிர்ந்து போன வீரமுத்து, ராசம்மாவை கொல்லாமல் விடுகிறார். அச்செயலை கிராம மக்கள் கெட்ட சகுனமாக கருதினர். பின்னர், பொன்ராசுவிற்கு புத்திமதி சொல்லி, நகரத்திற்கு அவனின் பெற்றோர் அனுப்பிவிடுகிறார்கள்.

அவ்வாறாக ஒரு நாள், சாமுண்டி சின்னத் தாயியிடம் தகாத முறையில் நடந்துகொள்ள முயற்சிக்கும் பொழுது, ராசம்மாவை கொன்றுவிடுகிறான். பஞ்சாயத்தில், வீரமுத்து சாமுண்டியை கோவிலுக்கு கப்பம் கட்ட உத்தரவிட்டு, தன் மகனின் செயலை மூடி மறைக்கிறார். சின்னத் தாயி போலீசில் புகார் தர, சாமுண்டியை கைது செய்ய முயற்சிக்கிறார் சங்கரபாண்டியன் (ராதா ரவி). மாறாக வீரமுத்துவை கைது செய்யும் நிலை ஏற்படுகிறது. மீண்டும் ஊர் திரும்பிய பொன்ராசு, புதிய சாமியாடியாகி ஊரை சுற்றிவரும் பொழுது, குழந்தையுடன் அவன் முன் வந்து நிக்கிறாள் சின்னத் தாயி. சின்னத் தாயிக்கு என்னவானது என்பதே மீதிக் கதையாகும்.

ஒலிப்பதிவு
----------

வாலி எழுதிய பாடல் வரிகளுக்கு இளையராஜா இசை அமைத்தார்.

1. அரும்பரும்பா சரம் - பி சுஷீலா
2. ஆறுமுக மங்கலத்தில்
3. கோட்டயவிட்டு - எஸ்.பி.பி.
4. கோட்டயவிட்டு - எஸ். ஜானகி
5. கோட்டயவிட்டு - உமா ரமணன்
6. நான் ஏரிக்கரை - கே. ஜே. ஏசுதாஸ்
7. நான் ஏரிக்கரை - இளையராஜா
8. நான் இப்போதும் - எஸ்.பி.பி. மற்றும் எஸ். ஜானகி

வரவேற்பு
--------

நல்ல விமர்சனங்களை பெற்ற இத்திரைப்படம் பாக்ஸ் ஆபீசில் 100 நாட்களுக்கு ஓடியது.

ஆதாரங்கள்
---------

1. ↑  "Chinna Thaai (1992) Tamil Movie". spicyonion.com. 2014-02-27 அன்று பார்க்கப்பட்டது.
2. ↑  "www.hummaa.com".
3. ↑  "www.raaga.com".
4. ↑  "தி நியூ இந்தியன் எக்ஸ்பிரஸ்".
5. ↑  "தி நியூ இந்தியன் எக்ஸ்பிரஸ்".

வெளி இணைப்புகள்
---------------

* இணையதள திரைப்பட தரவுத்தளத்தில் *Chinna Thayee*
**இவான் இவானோவிச் செகால்கின்** (*Ivan Ivanovich Zhegalkin*, ஆகத்து 3, 1869, – மார்ச் 28, 1947, மாஸ்கோ) ஓர் உருசியக் கணிதவியலாளர் ஆவார். இவர் கணித ஏரணவியல் பள்ளியை 1927இல் நிறுவியவர்களில் ஒருவர். இவர் 1927-28 இல் இரண்டு எண்களாலான எண்ம வடிவில் முற்கோள்களின் ஏரணத்தை உருவாக்கினார். இவற்றில் ஒன்று இரட்டைப்படை எண்; மற்றொன்று ஒற்றைப்படை எண்ணாகும். இது ஏரணவியல் கணக்குகளின் தீர்வை எளியதாக்கியது. வழக்கமான ஏரண வினைகளைப் போல் அல்லாமல், இவரது ஏரணம் conjunctionகளைப்[*தெளிவுபடுத்துக*] பயன்படுத்தாமல், disjunctionகளைப்[*தெளிவுபடுத்துக*] பயன்படுத்துகிறது. அதாவது. எண்ணியல் முறையைப் போல ஒற்றை, இரட்டைப்படை எண்களைப் பயன்படுத்துகிறது. இவர் பூலியன் இயற்கணிதத்தை முறைமை 2 வகை முற்றெண்களின் வலயக் கோட்பாடாக, அதாவது இன்று செகால்கின் பல்லுறுப்பிகள் எனப்படும் கோவை வழியாக விளக்கினார்.

செகால்கின் மாஸ்கோ அரசு பல்கலைக்கழகத்தின் கணிதவியல் துறைப் பேராசிரியர் ஆவார் இவர் அங்கிருந்த கணிதவியல் ஏரணக் குழு தொடர்ந்து நிலவ மிகவும் துணையாக இருந்துள்ளார். இது 1959 இல் சோஃபியா யானோவ்சுகாயா அவர்களால் முழு கணித ஏரணவியல் துறையாக நிறுவப் பட்டது. நிக்கோலாய் உலூழ்சின் தன் நினைவலைகளில் தன் அச்சமே உறாத ஒரே பேராசிரியர் செகால்கின் மட்டுந்தான் என்கிறார்.

மேற்கோள்கள்
-----------

* Volkov, V.A. (1997). "Two letters of N.N. Luzin to M.Ya. Vygodskiǐ". *Historico-Mathematical Investigation* **2**: 133–152.
* Vladimirov, D.A. (1969). *булевы алгебры (Boolean algebras, in Russian, German translation Boolesche Algebren 1974)*. Nauka (German translation Akademie-Verlag).
* Ivan Ivanovich Zhegalkin (1927). "On the Technique of Calculating Propositions in Symbolic Logic". *Matematicheskii Sbornik* **34**: 9–28.


1. ↑  I. Frolov, Editor, Dictionary of Philosophy,Progress Pulishers, Moscow, 1984.
'''நியாஸ் தீவு''' (Nias island) இந்தோனேசியா நாட்டின் சுமத்திரா தீவிற்கு மேற்கு பகுதியில் சங்கிலிதொடர் போன்று அமைந்த தீவுக்கூட்டத்தில் உள்ள ஒரு தீவாகும். நியாஸ் தீவின் மொத்த பரப்பளவு 5,121.30 சதுர கி.மீ. 

* நியாஸ் தீவுநியாஸ் தீவு

இது வட சுமித்திரா மாகாணத்திற்கு உட்பட்டது. இதன் நிர்வாக பிரிவுகள்: நியாஸ் , தென் நியாஸ் , வட நியாஸ், மேற்கு நியாஸ் ஆகும். நியாஸ் தீவே வட சுமித்திரா மாகாணத்தில் உள்ள தீவுகளிலேயே பெரியதாகும்.

நியாஸ் தீவின் பெரிய நகரமாக குனுங்சிடோலி நகரம் இருக்கிறது. லோட்டு, லகோமி, டெலுக் டலம் போன்றவை பிற முக்கிய நகரங்களாகும்.

அலை சறுக்கு
-----------

நியாஸ் தீவு சர்வதேச அளவில் அலைசறுக்கு விளையாட்டிற்கு புகழ்பெற்ற இடமாகும். டெலுக் டலம் அருகேயுள்ள சோரக் பே என்ற இடம் சிறப்பானதாகும்.==

சுனாமி மற்றும் பூகம்பங்கள் 2004 மற்றும் 2005
--------------------------------------------

டிசம்பர் 26, 2004 இல், 2004 ஆம் ஆண்டு இந்தியப் பெருங்கடல் நிலநடுக்கம் , தீவின் வடக்கே சில கிலோமீட்டர் தூரத்தைத் தொட்டது, சுனாமிகள் 10 மீட்டர் (33 அடி) உயரமாக உருவாக்கின. 122 பேர் கொல்லப்பட்டனர் மற்றும் நூற்றுக்கணக்கானோர் வீடில்லாதவர்களாக இருந்தனர்.

2005 ஆம் ஆண்டு மார்ச் 28 ஆம் தேதி, 2004 நியாஸ்-சிமீலுலு பூகம்பத்தால் தீவு மீண்டும் பாதிக்கப்பட்டது.

1. ↑  "nias island".
வோடூ( voodoo) அடையாளப்பொருள் சந்தை, லோமே, டோகோ, 2008
**அடையாளப்பொருள் வழிபாடு** (ஆங்கில மொழி: *Fetishism*) என்பது இயற்கைக்கு அப்பாற்பட்ட ஆற்றல்கள் சில பொருட்களில் காணப்படுகின்றது என்று எண்ணுவதைக்குறிக்கும். இத்தகைய பொருட்கள் தன்னகத்தே சில சக்தியைக் கொண்டுள்ளன என்றும், மனித ஆற்றலுக்கு அப்பாற்பட்ட செயல்களை இவை செய்யவல்லன என்றும் நற்பலன்களை ஏற்படுத்தவல்லன என்றும் மக்கள் ஆதி காலத்திலிருந்து நம்பி வருகின்றனர்.

அடையாளப்பொருள் வழிபாட்டில், வழிபாட்டிற்குரிய பொருட்கள் உயிருள்ளவையாகவோ, உயிரற்றவையாகவோ, இயற்கையானவையாகவோ, செயற்கையாகவோ இருக்கலாம். பெரும்பாலான பண்பாடுகளில் மண்டையோடுகள், எலும்புகள், செதுக்கப்பட்ட சிற்பங்கள், தனித்தன்மையுடைய கற்கள், மரப்பொருட்கள், கையால் வரையப்பட்ட சித்திரங்கள், பறவைகளின் இறகுகள் போன்ற பலவகை பொருட்கள். அடையாளப்பொருள் வழிபாட்டில் பயன்படுத்தப்படுகின்றன. இவையனைத்தும் இயற்கையை மீறிய ஆற்றலைக் கொண்டுள்ளன என்று இன்றும் நம்பப்படுகின்றது.

இந்துக்களின் செயற்கைப்பொருள் வழிபாடு
------------------------------------

தமிழ்நாட்டில் செம்பு அல்லது இரும்பினால் செய்யப்பட்ட தாயத்துக்களைக் கட்டிக் கொள்வது, மந்திரித்து கட்டிக் கொள்ளப்படும் கயிறு, நூல் போன்றவை, நரி பற்கள், யானை முடி போன்றவை போலி பொருள் வழிபாட்டின் ஒரு அங்கமாகும். தீர்த்த தண்ணீர் நோய் தீர்க்கும் மருந்தாக பாவித்தல், கற் சிலைகள், மரங்கள், புத்தகங்கள் ஆகியவற்றை தொட்டு வணங்குதல், கல்லில் பால் ஊற்றுதல், கோவில் வளாகத்தில் உள்ள மண் எடுத்து வணங்குதல், இவைகளை புனித பண்டங்களாக எடுத்து கொள்ளல், உப்பு, மிளகு, பூ, நூல், விளக்கு, போன்றவற்றை புனித பொருளாக பத்திரப்படுத்துதல், குருக்கள், சாமியார்கள், வேண்டப்பட்ட மனிதர்களின் உடலின் பகுதியையோ அவர்கள் பயன்படுத்திய பொருட்கள், உடை போன்றவற்றை புனிதமாக கருதி பாதுகாத்தல் எல்லாம் செயற்கைப்பொருள் வழிபாட்டின் பகுதியாக கருதப்படுகின்றது.

கிறித்தவர்களின் செயற்கைப் பொருள் வழிபாடு
----------------------------------------

கத்தோலிக்க கிறித்தவர்களிடம் இருக்கின்ற நற்கருணை பக்தி அதை சார்ந்த நம்பிக்கைகள் எல்லாம் மானுடவியல் பார்வையில் போலிப் பொருள் வழிபாட்டின் அம்சங்களாக கருதப்படுகின்றன. சிலுவையை முத்தமிடுதல், செபமாலையை முத்தமிடுதல், புனிதர் படங்களை வணங்குதல், உத்தரியம் அணிதல் ஆகியவை செயற்கைப் பொருள் வழிபாடக பார்கப்படுகின்றது.

மேற்கோள்கள்
-----------

1. ↑  "Animals: fact and folklore," *New Mexico Magazine*, August 2008, pp. 56-63, see New Mexico magazine website.